जदयू ने कहा- पीएम का रोड शो करना पद की गरिमा के प्रतिकूल
पटना|जदयू केप्रदेश प्रवक्ता अरविंद निषाद ने भाजपा पर चुनावी लाभ के लिए पीएम पद की गरिमा को धूमिल करने का आरोप लगाया हैं। उन्होंने कहा कि भारत के लोकतांत्रिक इतिहास में किसी दल ने वोट के लिए पीएम से रोड शो नहीं कराया। लेकिन यूपी में चुनावी लाभ के लिए भाजपा ने सारी मर्यादाएं ताक पर रखी दीं। आम जनता से संवाद के नाम पर पार्टी ने तीन घंटे तक प्रधानमंत्री का रोड शो कराया। यह किसी दृष्टि से भारत के प्रधानमंत्री पद की गरिमा के अनुकूल नहीं है। इसीलिए तो एनडीए में भी इसपर विवाद शुरू हो गया है। रालोसपा अध्यक्ष केंद्रीय मंत्री उपेंद्र कुशवाहा ने इसपर प्रतिकूल टिप्पणी की है, तो केंद्रीय मंत्री गिरिराज सिंह ने उनकी बुद्धि और ज्ञान पर सवाल उठा दिया।
hin_Deva hin_Deva